recursal/SuperWikiNEXT-32B huggingface dataset:
*For høyesterettsdommeren se: Marius Nygaard (dommer)*

**Marius Nygaard** (født 13. september 1838 i Bergen, død 7. februar 1912 i Kristiania) var en norsk norrøn filolog og pedagog. Han var med på å utarbeide rettskrivningen av 1907 for riksmål.

Liv
---

Marius Nygaard ble student i 1855, *cand. philol.* i 1861, og var fra 1864 adjunkt ved Kristiansand katedralskole. I 1876 ble han overlærer. Han ble utnevnt til rektor i Frederikshald i 1877 og var fra 1894 rektor i Drammen.

Nygaard beskjeftiget seg særlig med studiet av gammelnordisk litteratur. Blant arbeidene hans fremhever seg særlig en rekke avhandlinger om syntaks i *Aarbøger for nordisk Oldkyndighed* og *Arkiv for nordisk filologi*, samt i *Sproglig-historiske Studier tilegnede Professor C. R. Unger*, hvor han studerte språkbruken i norrøn prosa. Den poetiske språkbruken behandlet han i *Eddasprogets Syntax* (1865–1867). Han utga også en utførlig *Norrøn Syntax* (1906), og en kortfattet *Oldnorsk Grammatik til Skolebrug* (1871). Hans *Oldnorsk Læsebog for Begyndere* (1875) fikk stor utbredelse. Han utarbeidet dessuten sammen med Emil Schreiner og Jan Christian Johanssen en *Latinsk Ordbog* (1887), og skrev en *Kortfattet Fremstilling af det norske Landsmaals Grammatik*.

Referanser
----------

1. 1 2   Gemeinsame Normdatei, besøkt 4. mai 2014[Hentet fra Wikidata]
2. ↑   Gemeinsame Normdatei, besøkt 16. desember 2014[Hentet fra Wikidata]

Kilder
------

* (da) Falk, H.:  «Nygaard, Marius», i: *Salmonsens konversationsleksikon*, 2. utgave. Bd. XVIII, København: J. H. Schultz, 1924, s. 286.

|  |  |
| --- | --- |
| Oppslagsverk/autoritetsdata | Store norske leksikon **·** Norsk biografisk leksikon **·** Drammen byleksikon **·** Lokalhistoriewiki **·** Store Danske Encyklopædi **·** Prabook **·** Deutsche Biographie **·** Historisk befolkningsregister **·** BIBSYS **·** Geni **·** VIAF **·** GND **·** LCCN **·** ISNI **·** SUDOC
 |
Logoen til Panama bys metro
Kart over de fire planlagte linjene
Tog på Pueblo Nuevo stasjon
**Panama bys metro** (spansk: *Metro de Panamá*) er en undergrunnsbane i Panamas hovedstad Panama by. Den åpna 4. april 2014, etter en byggeperiode på bare tre år og to måneder. Metroen består av éi linje med 14 stasjoner og en lengde på 13,7 km. Den har om lag 200 000 passasjerer i døgnet. Konstruksjonen av linje 2 ble påbegynt i 2015. Det er også planlagt ytterligere to linjer. For å kunne frakte deltagermassene på Verdensungdomsdagene, ble strekningen mellom San Miguelito og Corredor Sur med tre mellomstopp midlertidig tatt i bruk fra 18. til 28. januar 2019.

Stasjoner
---------

### Linje 1

* San Isidro
* Los Andes
* Pan de Azúcar
* San Miguelito
* Pueblo Nuevo
* 12 de Octubre
* El Ingenio
* Fernández de Córdoba
* Vía Argentina
* Iglesia del Carmen
* Santo Tomás
* Lotería
* 5 de Mayo
* Albrook

Eksterne lenker
---------------

* Offisielt nettsted Rediger på Wikidata

* (en) Panama Metro – kategori av bilder, video eller lyd på Commons Rediger på Wikidata
**Gdynia** (tysk *Gdingen* (fram til 1939 og etter 1945), *Gotenhafen* (1939–1945), kasjubisk *Gdiniô*) er en by i det pommerske voivodskap i Polen og en viktig sjøhavn ved Gdańskbukten på sørkysten av Østersjøen. Gdynia er del av en konurbasjon med byene Sopot og Gdańsk, som til sammen danner storbyområdet Trippelbyen med en befolkning på over en million mennesker. 

Gdynia fikk byrettigheter i 1926, og er en av Polens yngste byer. Den har status som distriktsnivåby.

Historie
--------

Utsikt over Gdynia
Navnet *Gdynia* brukes for første gang i 1253 om en kasjubisk fiskeby. I 1789 fantes 21 hus i landsbyen. Som del av Pommern var den en polsk provins fra cirka 990-1308. I 1309–1310 ble den erobret av Den tyske orden (1309-1454/66), men ble så del av Kongedømmet Polen (1466–1772). Under Polens første deling i 1772 ble den annektert av Kongelige Preussen (1772-1870), og ble senere som del av Preussen del av Det tyske keiserrike (1870–1920). I 1870 hadde landsbyen Gdingen 1 200 innbyggere. 

Etter Versaillestraktaten 1919 ble Gdynia sammen med andre deler av det tidligere Vest-Pommern en del av den nye Republikken Polen. I 1921 startet konstruksjonen av en sjøhavn i Gdynia, som ble utviklet til den viktigste havnen i Den polske korridor. Byen ble bygd senere enn sjøhavnen, og fikk byrettigheter i 1926. Gdynia begynte å vokse kraftig etter 1928 med en befolkning på 120 000 i 1939.

Byen og sjøhavnen ble erobret og annektert av Tyskland i september 1939 og gitt navnet *Gotenhafen*. 50 000 polske innbyggere ble fordrevet til Generalguvernementet og eiendommene deres konfiskert og gitt til tyske nybyggere. Sjøhavnen ble i stor grad ødelagt da tyske tropper trakk seg tilbake i 1945 (90 % av bygningene ble ødelagt). I byen ble også den tyske konsentrasjonsleiren *Gotenhafen* bygd, en underleir av *Stutthof*. I 1945 ble byen erobret av sovjetere og innlemmet i det polske Gdańsk-voivodskapet.

Vennskapsbyer
-------------

Aalborg, Baranavitsjy, Brooklyn, Kaliningrad, Karlskrona, Kiel, Klaipėda, Kotka, Kristiansand, Kunda, Liepāja, Plymouth, Seattle

Referanser
----------

1. ↑  ; besøksdato: 6. oktober 2022; filformat: JSON.

Eksterne lenker
---------------

* Offisielt nettsted Rediger på Wikidata

* (en) Gdynia – kategori av bilder, video eller lyd på Commons Rediger på Wikidata

* (en) Gdynia – galleri av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Brockhaus Enzyklopädie **·** Brockhaus Enzyklopädie **·** Nationalencyklopedin **·** VIAF **·** GND **·** LCCN **·** BNF **·** BNF (data) **·** SUDOC **·** NKC **·** GeoNames **·** MusicBrainz
 |
I den galvaniske **spenningsrekken** ligger de uedle metallene, som lettest gir og tar imot elektroner på den ene siden som anoder, mens edelmetallene ligger på den andre siden som katoder. Når flere metaller er elektrisk forbundet og ligger neddykket i en elektrolytt, så vil det uedleste metallet løses opp hurtigst. Forskjellen kan måles som spenninger mellom metallene. Denne effekten er grunnlaget for batteriers funksjon.

I skip og båter forbindes skroget til en sinkkloss som ligger åpent i sjøvannet, som er en elektrolytt. Denne spises opp og skiftes derfor fra år til år, mens resten av skroget slik blir beskyttet mot oppløsning. Sinkklossen kalles en offeranode.

Detaljene i rekkefølgen er noe avhengig av omgivelsene (temperatur og aktuell elektrolytt), i motsetning til den elektrokjemiske spenningsrekken, som defineres i forhold til en standardtilstand.

Rekkefølgen nedenfor gjelder for oksygenfattig sjøvann, spenning i Volt. Verdiene kan variere noe, alt etter legeringen. Det går frem at sink-grafitt-batteriet vil ha en spenning på rundt 1,5 V.

* EDLE
* 0,2 til 0,4 Grafitt
* Palladium
* 0,15 Platina
* 0,15 Gull
* -0,12 Sølv
* -0,05 Titan
* -0,05 Rustfritt stål 316 (passivt)
* -0,1 Rustfritt stål 304 (passivt)
* -0,27 Silisiumbronse
* -0,05 Rustfritt stål 316 (aktivt)
* Monel 400 (nikkel-kobber-jern-legering)
* Fosforbronse
* Messing
* Cupronickel (kopper-nikkel-forbindelse)
* Molybden
* -0,3 Våpenbronse
* -0,3 Messing (elektrolyse-)
* -0,3 Gul messing
* -0,33 50/50 Loddetinn
* Uran
* Niob med 1% Zr
* Wolfram
* -0,1 Rustfritt stål 304 (aktivt)
* Tantal
* -0,12 Krom elektrolyse-
* -0,21 Nikkel (passivt)
* -0,35 Kobber
* -0,23 Nikkel (aktivt)
* -0,65 Støpejern
* -0,6 Stål
* -0,22 Bly
* -0,35 Tinn
* Indium
* -0,78 til -1,0 Aluminum
* Uran (rent)
* -0,68 Kadmium
* -0,95 Beryllium
* -1,05 Sink elektrolyse- (se galvanisering)
* -1,65 Magnesium
* UEDLE

|  |  |
| --- | --- |
| Oppslagsverk/autoritetsdata | Store norske leksikon
 |
Plakat fra 2017
**Internasjonal dag for pressefrihet** er en internasjonal dag som avholdes 3. mai. Dagen ble valgt av FNs generalforsamling som *World Press Freedom Day* i 1993. Dagen ble etablert for å øke bevisstheten om viktigheten av pressefrihet og minne regjeringer om deres plikt til å respektere og opprettholde retten til ytringsfrihet nedfelt i artikkel 19 i menneskerettighetserklæringen fra 1948. Den markerer årsdagen for Windhoek-erklæringen, en uttalelse om prinsipper for fri presse fra afrikanske avisjournalister på et møte i regi av UNESCO i Windhoek i 1991.

FN-sambandet beskriver dagen slik: «Dagen markeres for å feire grunnleggende prinsipper ved pressefriheten, evaluere pressefrihetens vilkår rundt om i verden, forsvare media fra angrep og hedre journalister som har mistet livet på jobb.»

Referanser
----------

1. ↑  United Nations. «World Press Freedom Day - EN». *United Nations* **(engelsk)**. Besøkt 3. mai 2023.
2. ↑  «Internasjonal dag for pressefrihet». *www.fn.no* **(norsk)**. Besøkt 3. mai 2023.

Eksterne lenker
---------------

* (fr) Offisielt nettsted Rediger på Wikidata

* (es) Offisielt nettsted Rediger på Wikidata

* (en) Offisielt nettsted Rediger på Wikidata

* (en) World Press Freedom Day – kategori av bilder, video eller lyd på Commons Rediger på Wikidata
* Internasjonal dag for pressefrihet. FN-sambandet
BBC har ikke lov til å vise eller sende reklamer på luften innen Storbritannia. Utenlands er det dog ingen begrensninger og derfor har BBC opprettet en rekke TV-kanaler internasjonalt som blir drevet av reklamer.[] Dette blir kontrollert gjennom datterselskapet BBC Worldwide.

Disse kanalene kan vise reklame fordi BBC ikke samler inn TV-lisens i utlandet.

Noen av kanalene er heleid av BBC Worldwide og andre er drevet sammen med andre kringkastere.

Heleide kanaler
---------------

* BBC America – Underholdningskanal for USA
* BBC Prime – Underholdningskanal tilgjengelig i Europa, Afrika, Midtøsten og Asia
* BBC World – tidligere World Service Television
* BBC Japan – Japansk underholdningskanal
* BBC Food – tilgjengelig i Sør-Afrika og Skandinavia

Samarbeidsprosjekt
------------------

### Med Alliance Atlantis

I Canada må alle kanalene vise en viss prosent canadiske programmer. BBCs canadiske kanaler drives i samarbeid med Alliance Atlantis.

* BBC Canada – Underholdningskanal for Canada
* BBC Kids – Kanal for barn i Canada

### Med Discovery Channel

Animal Planet er også tilgjengelig i Storbritannia og Latin-Amerika.

* Animal Planet – Dokumentarer om naturhistorie
* People+Arts – Livsstils- og reality-programmer kringkastet i Latin-Amerika og Iberia

### Med Foxtel og RTL

* UK.TV – Underholdningskanal tilgjengelig i Australia og New Zealand

Andre
-----

BBC Worldwide driver også UKTV-nettverket i Storbritannia med Flextech.

Eksterne lenker
---------------

* TV-kanalene fra BBC Worldwides 2006-rapport
**Interkrets** er det øverste nivået for juniorlag i fotball på Østlandet. Det er interkretsserier for gutter og jenter i henholdsvis klasse 16 og 19 år.

G19 Menn junior
---------------

Interkretsserien består av lag fra Akershus, Indre Østland, Oslo og Østfold Fotballkrets, som er samlet i en avdeling med 14 lag og spiller dobbel serie. Vinneren kan kalle seg interkretsmester, i avdelingen som er administrert av Akershus Fotballkrets.

De 4 nederste lagene rykker ned i 1. divisjon i sine respektive kretser, og hver krets får 1 ny plass. Kun ett lag fra hver klubb kan delta i denne divisjonen.

### Vinnere

Lyn er klubben som har hatt de beste resultatene etter årtusenskiftet med sine fem seire:

* 2011 Lillestrøm
* 2010 Lillestrøm
* 2009 Hamarkameratene
* 2008 Lyn
* 2007 Lyn
* 2006 Vålerenga
* 2005 Vålerenga
* 2004 Lyn
* 2003 Lyn
* 2002 Lyn
* 2001 Stabæk
* 2000 Norges Toppidrettsgymnas
* 1999 Moss

G16 Menn gutter
---------------

Interkretsserien består av lag fra Akershus, Oslo og Østfold Fotballkrets, som er samlet i en avdeling med 14 lag og spiller dobbel serie. Avdelingen er administrert av Oslo Fotballkrets.

De 3 nederste lagene rykker ned i 1. divisjon i sine respektive kretser, og hver krets får 1 ny plass. Kun ett lag fra hver klubb kan delta i denne divisjonen.

J19 Kvinner junior
------------------

Interkretsserien består av lag fra Akershus, Oslo og Østfold Fotballkrets, som er samlet i en avdeling med 12 lag og spiller dobbel serie. Vinneren kan kalle seg interkretsmester, i avdelingen som er administrert av Akershus Fotballkrets.

De 3 nederste lagene rykker ned i 1. divisjon i sine respektive kretser, og hver krets får 1 ny plass. Kun ett lag fra hver klubb kan delta i denne divisjonen.

J16 Kvinner jenter
------------------

Interkretsserien består av 10 lag fra Akershus, Oslo og Østfold Fotballkrets som er samlet i en avdeling og spiller dobbel serie. Vinneren kan kalle seg interkretsmester, i avdelingen som er administrert av Oslo Fotballkrets. I 2010-sesongen besto avdelingen av 6 lag fra Oslo, 2 lag fra Akershus og 2 lag fra Østfold.

De 3 nederste lagene rykker ned i 1. divisjon i sine respektive kretser, og hver krets får 1 ny plass. Kun ett lag fra hver klubb kan delta i denne divisjonen.

Eksterne lenker
---------------

* Seriesystem Ungdomsfotball hos *Oslo Fotballkrets*

Mal:Interkrets Elite (Oslo)
Mal:Interkrets Elite G19 (Oslo)
**Thunderclap Newman** var en britisk, psykedelisk popgruppe som ble satt sammen av Pete Townshend i 1969.

Gruppen besto av sangeren og trommeslageren John «Speedy» Keen, gitaristen Jimmy McCulloch, keyboardisten, Andy Newman, og bakgrunnssangeren Leslie Taylor, mens det var Pete Townshend, som under pseudonymet «Bijou Drains» trakterte bassen. 

I 1969 lanserte de hitlåta "Something in the Air" for filmen "Come and Get It". Platen gikk rett til topps på singellistene, og samme år utkom også albumet *Hollywood Dream*. Det fikk gode omtaler, men oppnådde likevel ingen suksess. Det var også Pete Townshend som produserte LP-en.

Thunderclap Newman ga en storartet konsert i Njårdhallen 26. april 1970.

Album
-----

* *Hollywood Dream* (1969)

Medlemmer
---------

* John «Speedy» Keen (Vokal, trommer)
* Jimmy McCulloch (Gitar)
* Andy Newman (Keyboard, Saxofon)
* Bijou Drains (Pete Townshend) (Bass)
* Jim Pitman-Avery (Bass)
* Jack McCulluch (Trommer)

Eksterne lenker
---------------

* Offisielt nettsted Rediger på Wikidata
* (en) Thunderclap Newman på Discogs Rediger på Wikidata

* (en) Thunderclap Newman på MusicBrainz Rediger på Wikidata

* (en) Thunderclap Newman på Spotify Rediger på Wikidata

* (en) Thunderclap Newman på Songkick Rediger på Wikidata

  


|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** ISNI **·** BBC Things **·** MusicBrainz **·** Discogs
 |
**Det internasjonale Elias Canetti-selskapet** ble stiftet i 1992 i Ruse, Bulgaria, Elias Canettis fødested. 

Hovedformålet med selskapet omfatter studiene av Canettis verk, arbeidet for å fremme europeisk integrasjon så vel som utviklingen av sivile samfunnsstrukturer i det postkommunistiske Bulgaria. Selskapet består av tre avdelinger: sivil utdannelse, kunst og kultur og vitenskap. Prosjektene som realiseres er varierte og gjennomføres ofte ved samarbeid mellom avdelingene. Når det gjelder realiseringen av kulturelle, utdanningsrettede og vitenskapelige prosjekter er det lagt særlig vekt på å samarbeide med regionene i Donauområdet og de tysk-språklige landene. Canetti-selskapet har i Ruse to steder til disposisjon for sin virksomhet: i Dohodno Zdanie på Frihetsplassen og Canetti-huset Canettis fødested i Slavenska 12. Canetti-huset brukes i hovedsak til konserter og utstillinger.

Bildegalleri
------------

* Elias Canettis fødested i Slavyanskagaten 12. Brukes av Canettiselskapet til konserter og foredrag.Elias Canettis fødested i Slavyanskagaten 12. Brukes av Canettiselskapet til konserter og foredrag.
* Elias Canettis underskriftElias Canettis underskrift

Eksterne lenker
---------------

«(en) (de) Canetti-selskapets offisielle hjemmeside». Arkivert fra originalen 5. mai 2011. Besøkt 15. juli 2009.
**Foreningen for norske IP-rådgivere**, tidligere **Norske Patentingeniørers Forening**, er en interesseorganisasjon for norske patent- og varemerkefullmektiger. Foreningen ble stiftet i 1936, og skiftet i 2018 navn til Foreningen for norske IP-rådgivere (FONIP).

Siden det etter loven ikke stilles andre krav til en norsk patentfullmektig enn at man har bosted i Norge, så hadde NPF satt sine egne kriterier for medlemskap. Det krevdes således utdannelse på sivilingeniørnivå eller juridisk embetseksamen. Dessuten krevdes det at man har hatt utdannelsesrelevant praksis i minst 7 år, derav minst 5 års praksis i et patentkontor. I 2018 ble kravene til medlemskap endret.[*bør utdypes*]

NPF er kollektivt medlem av Fédération Internationale des Conseils en Propriété Industrielle (FICPI), som er en verdensomspennende interesseorganisasjon for patentfullmektiger med medlemmer i over 80 land.

Se også
-------

* Patent
* patentfullmektig

Eksterne lenker
---------------

* Fédération Internationale des Conseils en Propriété Industrielle (FICPI)

|  |  |
| --- | --- |
| Oppslagsverk/autoritetsdata | Brønnøysundregistrene
 |
**Spike Exploration** var et uavhengig norsk oljeselskap grunnlagt i 2012 med fokus på letevirksomhet på norsk sokkel. Selskapet ble i 2016 slått sammen med Core Energy og Pure E&P til Point Resources, alle selskapene eid av HitecVision. Spike hadde kontorer i Stavanger og Asker.

Historie
--------

**Spike Exploration** ble grunnlagt i 2012 av 5 gründere:

* Bjørn Inge Tønnessen (administrerende direktør): Bakgrunn fra bl.a. Svenska Petroleum.
* David Poole (direktør leting/viseadministrerende direktør): Bakgrunn fra bl.a. Talisman og Statoil.
* Harald Grøsfjeld (finansdirektør): Bakgrunn fra Seadrill.
* Walter Sognnes (direktør for prosjektevaluering): Har tidligere vært med på å bygge opp Revus Energy.
* Tor Arne Hansen (sjefsgeolog): Bakgrunn fra bl.a. Talisman og Statoil.

Selskapet ble hovedsakelig finansiert gjennom HitecVision. HitecVision stilte med et egenkapitalinnskudd på 300 millioner USD (1,8 milliarder NOK).

I 2013 kjøpte Spike det norsk-britiske oljeselskapet Bridge Energy.

I 2016 ble Spike slått sammen med Pure E&P og Core Energy til Point Resources.

Strategi
--------

Selskapet planla å delta i 30-40 letebrønner i løpet av en 4-6-årsperiode fra og med 2013, både på norsk og britisk sokkel. Selskapets idé var å «se de mulighetene som andre har oversett», dvs. hovedsakelig satse på modne områder.

Referanser
----------

1. 1 2  (no) «Smørblid med 1,8 milliarder i ryggen». aftenbladet.no. Arkivert fra originalen 31. oktober 2013. Besøkt 12. desember 2012.
2. ↑  (no) «Spike vil kjøpe Bridge». petro.no. Arkivert fra originalen 4. mars 2016. Besøkt 3. september 2015.
3. ↑  (no) «Nytt oljeselskap: – Slutt på å lete og selge». sysla.no. Besøkt 18. januar 2016.

Eksterne lenker
---------------

* Hjemmesiden til Spike Exploration
Arkeologisk funnsted fra Thule-kulturen.
Utbredelse av dagens inuittspråk i Nord-Amerika.
**Thulekulturen** er et arkeologisk begrep for det arktiske Thule-folket som man kaller forfedrene til alle moderne inuitter (eskimoer) i Canada og på Grønland. 

Navnet *Thule* kommer fra stedet Thule i nordvestlige Grønland hvor man fant de første arkeologiske sporene fra dette folket. Forbindelsen mellom Thule-folket og inuittene er biologisk, kulturell og språklig.

Thule-folket kom over Beringstredet til Alaska en gang i tiden 500 e.Kr. og til Nunavut i Canada en gang i tiden 1000 e.Kr. En gruppe bevegde seg østover til Grønland i løpet av 1200-tallet. Thule-folket spredde seg over hele det arktiske Nord-Amerika, og inntil moderne tid har det vært en bemerkelsesverdig ensartethet i deres kultur som tradisjonelt har basert seg på fisk, pattedyr til vann og til land for mat, varme, lys, klær, redskap og ly.

Kjennetegn og levninger
-----------------------

Thule-folket og inuittene ligner fysisk på østasiater, men har noen spesifikke karakteristikker som man mener skiller dem: langstrakte skaller, kraftige kropper og lys hud. Generelt ligner de dog mer på østasiater enn på innfødte amerikanere (indianere). Thule-folket erstattet Dorset-kulturen i løpet av 1400-tallet.

Thule-folkets vinterbo hadde stort sett ett til fire hus med rundt ti mennesker i hvert hus. Noen større bosetninger kan ha hatt flere enn et dusin hus, men det var neppe mer enn rundt femti beboere ved samme tid. Husene ble bygd av hvalbein fra sommerjakten, men bygde også andre typer hus, inkludert telt. 

Noen Thule-folk vandret sørover i den såkalte «Andre ekspansjon» eller «Andre fase». I løpet av 1200-tallet eller 1300-tallet hadde Thule-kulturen strukket seg utover et område som tilsvarer det området i det nordamerikanske arktisk som dagens inuitter har.

Det er en del bevis og antagelser som støtter antagelsen at Thulefolket, og i mindre grad også Dorsetkulturen, hadde sporadisk kontakt med den norrøne befolkningen på Grønland. I løpet av 1000-tallet reiste de norrøne grønlenderne til nordlige Grønland for jakt og fiske og stundom også til kysten av Labrador i Canada for trevirke. Større kontakt og kulturutveksling med europeere begynte først på 1700-tallet, og blandet sammen av de allerede ødeleggende effektene av Den lille istid mellom 1650–1850, brøt Thule-samfunnene sammen og folket ble deretter kjent som eskimoer og senere som inuitter.

|  |  |
| --- | --- |
| Oppslagsverk/autoritetsdata | Store Danske Encyklopædi **·** Encyclopædia Britannica **·** Encyclopædia Universalis
 |
**Foreningene Nordens Forbund** (FNF) er et samarbeidsorgan for de forskjellige *Foreningene Norden* i Danmark (inklusive Sydslesvig), Finland, Færøyene, Island, Norge, Sverige og Åland, altså stort sett de selvstendige stater og selvstyrte områdene som er representert i Nordisk råd. Også *Foreningen Norden på Grønland* er formelt medlem, men har ikke deltatt i forbundets arbeid siden 1995. Forbundet samarbeider også med nordenforeningene i Estland, Latvia, samt i Petrozavodsk.

Forbundet ble grunnlagt i 1965. Det ledes av et presidium, som består av formennene i de respektive lands eller områders *Foreningen Norden*. Siden 2003 har det sitt sekretariat i Malmö. Forbundet virker på forskjellige måter for nordisk samarbeid, blant annet ved å stimulere vennskapsbyvirksomheten, og gjennom prosjekter som Nordjobb (som formidler og organiserer sommerjobb, bolig og fritidsaktiviteter for deltakerne til ungdommer mellom 18 og 28 år i andre nordiske land). Til de aktuelle arbeidsoppgavene hører også økt samarbeid med de baltiske statene, Polen og nordvestlige Russland, samt forsøk på atter å få inn Grønland i det regulære arbeidet.

Se også
-------

* Foreningen Norden

Eksterne lenker
---------------

* Forbundets hjemmeside
* Nordjobbs hjemmeside

|  |  |
| --- | --- |
| Oppslagsverk/autoritetsdata | VIAF **·** LCCN **·** ISNI **·** SUDOC
 |
**Foresight** er et overordnet begrep for ulike teknikker, metoder og verktøy brukt for å systematisere og utvikle robuste antakelser om framtiden. Den moderne foresight-tradisjonen oppstod i USA og Japan på 1960- og 1970-tallet. Foresight-teknikker er bl.a. brukt mye i forsvarsplanlegging. I dag er tradisjonen utbredt og opplever (2006–) en oppblomstring og spredning over hele verden. Fra å være orientert mot det militær-industrielle kompleks brukes foresight i dag på en rekke ulike områder og i forhold til en rekke ulike temaer. Både innovasjonssystemet og samfunnet «som sådan» er gjenstand for foresight-analyser. De viktigste foresight-analysene i Norge er Scenarier 2000 (1987), Horisont21 (1999), Norge2030 (2000) og de fem foresight analysene til Norges forskningsråd på områdene materialteknologi, IKT, bioteknologi, energi og havbruk (2005).

I Europa satser bl.a EU-kommisjonen på dette virkemidlet. Også myndigheter i land som Japan, Kina og Singapore utvikler dette verktøyet videre.
**Ramón Equiazábal Berroa** (født 14. april 1896 i Irún, død 1939) var en spansk fotballspiller som deltok i de olympiske leker 1920 i Antwerpen.

Equiazábal var med på det spanske fotballandslaget som kom på andreplass i den olympiske fotballturneringen under OL 1920 i Antwerpen. Det var fjorten lag som deltok i fotballturneringen som ble avviklet i perioden 28. august til 5. september 1920. Belgia og Tsjekkoslovakia møttes i finalen på olympiastadion i Antwerpen. Belgia ledet kampen med 2-0 i slutten på første omgang da spillerne fra Tsjekkoslovakia forlot banen i protest mot dommeren. Tsjekkoslovakia ble diskvalifisert og Belgia ble olympiske mestere i fotball.

Spania som hadde tapt kvartfinalen til Belgia fikk en ny mulighet å spille om sølvmedaljene etter at Tsjekkoslovakia ble diskvalifisert og Frankrike som tapte semifinalen mot Nederland hadde reist hjem. Spania vant over Sverige med 2-1 og over Italia med 2-0 og var dermed kvalifisert til å møte Nederland i en kamp om sølvmedaljene. Spania vant sølvfinalen over Nederland med 3-1 som ble spilt på olympiastadion i Antwerpen 5. september 1920.

OL-medaljer
-----------

* 1920 Belgias flagg Belgia - Sølv Sølv i fotball (Spania)

Referanser
----------

1. ↑   sports-reference.com, oppført som Ramón Eguiazábal, Sports-Reference.com olympisk utøver-ID eg/ramon-eguiazabal-1, besøkt 9. oktober 2017[Hentet fra Wikidata]

Eksterne lenker
---------------

* (en) Ramón Equiazábal – Olympedia Rediger på Wikidata

* (en) Ramón Equiazábal – Sports-Reference (OL-resultater – arkivert) Rediger på Wikidata

* (en) Ramón Equiazábal – databaseOlympics.com (arkivert) Rediger på Wikidata

* (en) Ramón Equiazábal – Transfermarkt Rediger på Wikidata

* (en) Ramón Equiazábal – national-football-teams.com Rediger på Wikidata

* (en) Ramón Equiazábal – EU-Football.info Rediger på Wikidata
**«Calendar Girl»** er en amerikansk sang, skrevet av Neil Sedaka og Howard Greenfield. Neil Sedaka, Stan Applebaum and His Orchestra spilte den. «Calendar Girl» ble utgitt på singlen RCA Victor 47-7829. Produsenter var Al Nevins og Don Kirschner. Den ble en hit for Neil Sedaka. Singlen ble utgitt i 1961 og nådde fjerdeplassen på Billboard Hot 100-listen. noe som gjorde den til én av de bedre kjente Sedaka-sangene sammen med «Happy Birthday, Sweet Sixteen», «Oh! Carol» og «Breaking Up Is Hard to Do».

I teksten leser sangeren opp årets måneder og forklarer hvordan hendelser gjennom hele året gir ham grunner til å feire den kjærligheten han har til sin kjæreste. Hendelsene relaterer hovedsakelig til høytider i Vesten og i USA.

Et samtidig promoteringsklipp, på Scopitone, ble filmet til sangen i farger. Det består av Sedaka som spiller piano og danser med et antall lettkledte kvinner på en imitert scene, som har blitt laget for å ligne kalendertemaene.

Sven-Ingvars' Kvartett gjorde en engelskspråklig coverversjon på EP-platen, *Pony Time* (Philips 421 591 PE) (1961).

Petula Clark spilte inn en franskspråklig coverversjon av denne sangen.

I 1978 gjorde Purina Cat en reklame og brukte sangen «Calendar Cat» som lyder lik Neil Sedakas «Calendar Girl».

«Calendar Girl» har også blitt oversatt til svensk, da med tittelen «Kalenderflickan» eller «Kär i din bild». Blant de som har spilt den inn finnes:

| År | Tittel | Albumtittel | Artist | Tekstforfatter | Platetype | Platemerke og katalognummer |
| --- | --- | --- | --- | --- | --- | --- |
| 1961 | «Kär i din bild» |  | Little Gerhard | *Gusten* | EP | Karusell KSEP 3236 |
| 1969 | «Kalenderflickan» | *Chin Chin* | Flamingokvintetten | *Gusten* | LP | Platina PALP 3009 |
| 2003 | «Kalenderflickan» | *Stuffparty 1* | Larz-Kristerz | *Gusten* | CD | LKCD 305 |
| 2009 | «Kalenderflickan» | *Efter regn kommer solsken* | Rolandz | Roland Ferneborg | CD | Mariann 5051865-4379-2-5 |

Norsk versjon
-------------

Rune Larsen har skrevet en norsk tekst. Den norske tittelen er «Hver dag i året».

### Innspilling

* Line, Kim & Rune. Utgitt på LP-albumet *Familiealbum* (Lu-Mi LU 401129) i 1979.

Listeplasseringer
-----------------

| Artist | Liste | Høyeste  plassering | Uker på listen | Dato for listeplassering |
| --- | --- | --- | --- | --- |
| Neil Sedaka | Japans flagg Utamatic Song-listen | # 1 |  | 1961 |
| Neil Sedaka | Storbritannias flagg Storbritannia | # 8 | 14 | 4. februar 1961 |
| Neil Sedaka | USAs flagg Billboard Hot 100 | # 4 |  | 1961 |

Referanser
----------

1. ↑  History of Rock: Neil Sedaka
2. ↑  «Calendar Girl» med Neil Sedaka på YouTube
**Foreningen for internasjonale vannstudier** (**FIVAS**) ble etablert i 1988 og er en frivillig organisasjon basert i Oslo som arbeider for å kartlegge konsekvenser av vannrelaterte prosjekter og utbygginger i sør. FIVAS følger med på prosjekter der norske aktører deltar, og forsøker å hindre norsk deltagelse i prosjekter med store negative konsekvenser for mennesker og natur. Et særlig fokusområde for FIVAS har vært utbygging av vannkraftverk i land i sør hvor norsk næringsliv har vært involert. Blant utbyggingene som FIVAS har jobbet for å stanse, finner vi Mekong i Laos, Narmada i India og Biobío i Chile.

Organisasjon
------------

FIVAS samarbeider med grupper som blir berørt av prosjektene i sør og andre miljø- og solidaritetsorganisasjoner både i Norge og internasjonalt. FIVAS har som sitt mål å bidra til at informasjon fra berørte grupper når fram til norske beslutningstakere i det offentlige og i privat næringsliv, der Norge er involvert i utbyggingsprosjekter.

### Visjon og mål

Organisasjonens visjon er å jobbe for en rettferdig og bærekraftig vannforvaltning i sør.

FIVAS har som målsetting:

* å påvirke norske aktører i vannsektoren slik at prosjektarbeid skjer uten store negative konsekvenser for mennesker og miljø
* å informere om sentrale problemstillinger relatert til vannforvaltning i sør
* å opplyse om alternativer

FIVAS utgir nyhetsbladet *Vann og Konflikter*, som bringer informasjon om enkeltprosjekter der Norge deltar og om mer generelle spørsmål når det gjelder vann- og energiforvaltning i et miljø- og utviklingsperspektiv.

Eksterne lenker
---------------

* Offisielt nettsted Rediger på Wikidata
**St. Carolus sykehus** var et privat sykehus opprettet av St. Carolus Borromeussøstrenes kommunitet i Molde. Fire søstre begynte med et enkelt hospital i St. Sunniva menighets prestebolig i 1925. I desember 1934 kunne de imidlertid innvie et nytt og tidsriktig sykehus i funksjonalistisk pussarkitektur på Reknes med operasjonsavdeling og røntgenanlegg. Sykehuset samarbeidet med Reknes sanatorium om behandling av tuberkuløse.

I etterkrigstiden fungerte sykehuset som fødestue for byens befolkning, og den senere statsminister Kjell Magne Bondevik og forfatteren Knut Ødegård er blant de som ble født der. Fra 1955 hadde sykehuset også en egen øre-, nese-, halsavdeling.

Møre og Romsdal fylkeskommune kjøpte sykehuset i 1968, og gjorde det til en avdeling av Fylkessjukehuset i Molde. I 1995 ble avdelingene på St. Carolus flyttet og samlokalisert med de andre somatiske avdelingene ved det daværende Fylkessjukehuset i Molde på Lundavang. Bygningen huser i dag en avdeling av Statens vegvesen, en privat tannklinikk og Distriktstannklinikken for Molde kommune.

|  |  |
| --- | --- |
| Oppslagsverk/autoritetsdata | VIAF
 |
En **spuriøs sammenheng** eller **spuriøs korrelasjon** er korrelasjon mellom variabler som seg i mellom ikke korrelerer, men likevel korrelerer fordi det enten finnes en bakenforliggende variabel som påvirker begge variablene eller selv er korrelert med en av variablene og påvirker den andre, eller at korrelasjonen skyldes en ren tilfeldighet. Man kan da bli forledet til å anta at det finnes en årsakssammenheng uten at dette er tilfellet. 

En regresjon med variabler med spuriøse sammenhenger vil feilaktig gi signifikante variabler. Dette kalles en **spuriøs regresjon**. Simpsons paradoks er et eksempel på dette.

Eksempel
--------

Et eksempel på en spuriøs sammenheng kan være mengden løv som faller fra trær og mengden klær man tar på seg. Etterhvert som sommer går over til høst så vil løvet falle og man tar på seg mer klær, vi har dermed en matematisk sammenheng som kan påvises ved å beregne kovarians eller korrelasjon. Vi kan derimot ikke si at man tar på seg mer klær fordi løv faller eller at løvet faller fordi mer klær tas på. Det er ikke et kausalt forhold mellom disse to, men det er en annen faktor som påvirker begge disse, nemlig årstiden.

Referanser
----------

1. ↑  Skog, Ole-Jørgen : *Å forklare sosiale fenomener - en regresjonsbasert tilnærming*, Gylendal Akademiske 2004, s. 39-40
**Caley's of Norwich Ltd.**, eller bare **Caley's**, er en britisk sjokoladeprodusent plassert i Norwich i Norfolk i England. Selskapet har i de siste årene gått sammen med forsikringsselskapet Norwich Union om å gjøre Norwich til en Fairtrade-by.

Historie
--------

### Oppstart

I 1857 åpnet Albert Jarman Caley et apotek i London Street i Norwich hvor han produserte mineralvann. Han utvidet produksjonen, og i 1883 laget han det første sjokoladeproduktet – drikkesjokolade. Tre år senere begynte han med sjokoladeplater, og under den første verdenskrig ble det utlevert sjokolader av typen *Caley's Marching Chocolate* til alle britiske soldater under navnet «Marcho». I 1932 ble fabrikken oppkjøpt av Mackintosh, men merket Caley's gikk ikke ut før i 1960-årene. Under den andre verdenskrig ble Caley's Norwich-fabrikken bombet av fiendtlige bombefly, men var oppbygd igjen i 1947. Tjueto år senere fusjonertes Mackintosh med Rowntree slik at selskapet ble hetende Mackentree Rowntree, og oppkjøpingen av Nestlé var et faktum i 1988. 

### Nytt selskap

Da Nestlé i 1994 meldte at sjokoladefabrikken i Norwich skulle nedlegges, kjøpte tre tidligere fabrikkledere Caley's-merket samt produksjonsutstyr fra Nestlé for å hindre tap av arbeidsplasser. Det nye merket ble hetende Caley's of Norwich Ltd. og de relanserte de gamle Caley's-sjokoladene. De ble en del av Unicheq-gruppen i 1999 for å kunne utvide seg videre i Storbritannia, og tre år etter åpnet Caley's kaféen Cocoa Cafe i Guildhall i Norwich. 

### Rettferdig handel

Caley's begynte med rettferdig handel, såkalt Fairtrade, i 2005. De begynte med å lage Fairtrade-utgaver av sjokoladedrikker samme året, og året etter var de i gang med utgaver av sjokoladeplatene også. I 2005 begynte Caley's og Norwich Union samarbeidet om å gjøre Norwich til en Fairtrade-by.

Eksterne lenker
---------------

* Caleys.com – Offisiell hjemmeside
* Caleys.com[*død lenke*] – En kort historie om Caley's of Norwich
***Caledonispa*** er en slekt av biller som tilhører familiegruppen bladbiller (Chrysomelidae). Både larvene og de voksne (imago) er planteetere.

Utseende
--------

Ganske store (15 - 16 millimeter), avlange og slanke, ganske flate, blanke, rødbrunlige eller svarte bladbiller. Antennene er litt lengre enn hode + pronotum med 11 ledd, ganske tynne. Hodet har en pigg mellom antennefestene. Pronotum er rektangulært, dekkvingene nokså lange og nesten jevnbrede, med 8-12 rader av fine punkter (tallet øker bakover), tre brede, opphøyde lengderibber. Beina er temmelig korte.

Levevis
-------

Både larver og voksne lever på planter og eter fra dem. Disse artene lever på palmer og skruepalmer.

Utbredelse
----------

Artene er endemiske for Ny-Caledonia.

Systematisk inndeling
---------------------

Hispinae inkluderer noen ganger gruppen (underfamilien) skjoldbiller, da som stammen Cassidini, i denne oversikten er den holdt utenfor, og plassert inn i som søstergruppen skjoldbiller. Andre klassifikasjoner plasserer denne gruppen (som Hispini) som en undergruppe av skjoldbillene.

**Treliste**
* orden **biller** (Coleoptera)
	+ underorden **Polyphaga**
		- overfamilie **Chrysomeloidea** Latreille, 1802 (=Phytophaga)
			* familien bladbiller (Chrysomelidae Latreille, 1802)
				+ underfamilien skjoldbiller, Cassidinae
				+ underfamilien **Hispinae**, Gyllenhal, 1813 – ikke i Norge, én art i Norden
					- stamme **Cryptonychini** Chapuis, 1875
						* slekten ***Caledonispa*** Uhmann, 1952
							+ *Caledonispa freycinetiae* Gressitt, 1960
							+ *Caledonispa sarasini* (Heller, 1916)

Litteratur
----------

* Hispines of the world - *Caledonispa*
* *Caledonispa* på ITIS
* Hispine pests of palms - *Caledonispa*

Eksterne lenker
---------------

* (en) *Caledonispa* i Encyclopedia of Life Rediger på Wikidata

* (en) *Caledonispa* i Global Biodiversity Information Facility Rediger på Wikidata

* (en) *Caledonispa* hos ITIS Rediger på Wikidata
En test av tidlig utgave av bomben (2009)
En tidlig versjon av bomben (2007)
**GBU-57A/B** **Massive Ordnance Penetrator** (**MOP**) er en kraftig bombe av typen «bunker buster» som har vært en del av arsenalet til det amerikanske flyvåpen siden 2011. Bomben, som veier 13,6 tonn, er ment å ødelegge de aller sterkeste bunkerne og skal være i stand til å trenge igjennom drøyt 60 meter med betong før den eksploderer. Over 80 % av bombens vekt består av metall. På grunn av sin størrelse kan den kun droppes av B-2 Spirit. Derfra styres den av GPS.

MOP er ni ganger kraftigere enn BLU-109, som er den mest vanlige bunker buster-bomben i USAs forsvar. Den er også tyngre enn MOAB-bomben, men ikke like kraftig siden eksplosivene i den utgjør størstedelen av vekta.

Bomben ble trolig utviklet for å kunne slå ut potensielle underjordiske atomanlegg i Iran og Nord-Korea.

Spesifikasjoner
---------------

* Lengde: 6,2 meter
* Diameter: 80 centimeter
* Vekt: 13,6 tonn
* Sprengninglegeme: 2,4 tonn
* Gjennomslagsevne:
	+ 61 meter med 5,000 psi forsterket betong
	+ 7,9 meter med 10,000 psi forsterket betong
	+ 40 meter med moderat hardt fjell

Referanser
----------

1. 1 2 3 4  «USAF takes delivery of the GBU-57A/B Penetrator - now there's nowhere to hide». *newatlas.com* **(engelsk)**. 2011. Besøkt 18. april 2017.
2. ↑  «Massive Ordnance Penetrator (MOP)» (PDF). Globalsecurity. 2016. Besøkt 18. april 2017.
3. 1 2  «Is this 15-ton bunker buster the bomb U.S. will use to destroy Iran's nukes?». *Mail Online*. 2011. Besøkt 18. april 2017.
| Medaljeoversikt |
| --- |
| Friidrett |
| Konkurrerte for Nederlands flagg Nederland |
| EM innendørs |
| Bronse | Wien 2002 | Kulestøt |

**Lieja Tunks-Koeman** (født Liesbeth Jantina Koeman i 10. mars 1976 i Purmerend, Noord-Holland) er en canadisk tidligere friidrettsutøver som spesialiserte seg på kulestøt. Hun er født og oppvokst i Nederland, men skiftet statsborgerskap i 19. juli 2006 etter at hun inngikk ekteskap med den canadiske diskoskasteren Jason Tunks, og flyttet til London, Ontario.

Tunks-Koeman Ble nederlandsk mester i kulestøt syv år på rad fra 1999 til 2005, samt innedørs i årene 2000 til 2005. Hun vant også diskos i årene 2002 til 2005. Hun deltok under Sommer-OL 2000 og 2004, og kom til finalen ved begge tilfeller med henholdsvis 9.- og 11.-plass. Under Europamesterskapet i friidrett innendørs 2002 vant hun sin eneste mesterskapsmedale, med bronse.

Etter sitt canadiske statsborgerskap ble hun i 2006 nummer 2 under det canadiske mesterskapet 2006. Hun tapte for lagvenninnen fra London West, Meghan Weaver. I 2007 vant Tunks-Koeman med 17,43 meter, som også var mesterskapsrekord. Samme år satte hun også nasjonal rekord for sitt nye land med 17,83 meter. Hun vant sin andre tittel for Canada i 2008. Den nasjonale rekorden er siden slått, og tilhører Julie Labonté med 18,31 fra juni 2011.

Tunks-Koeman eier og driver treningssenteret *Olympic Fitness* i London, Ontario sammen med sin mann. De har to barn.

Referanser
----------

1. ↑  athletics.ca/: *CANADIAN OUTDOOR SENIOR RECORDS - WOMEN - Canadiske rekorder, kvinner* Arkivert 15. august 2012 hos Wayback Machine. hentet 6. mars 2013

Kilder
------

* (en) Profil på atletiekunie.nl

Eksterne lenker
---------------

* (en) Lieja Tunks-Koeman – Olympics.com Rediger på Wikidata

* (en) Lieja Tunks-Koeman – Olympic.org Rediger på Wikidata

* (en) Lieja Tunks-Koeman – Olympedia Rediger på Wikidata

* (en) Lieja Tunks-Koeman – Sports-Reference (OL-resultater – arkivert) Rediger på Wikidata

* (en) Lieja Tunks-Koeman – World Athletics Rediger på Wikidata

* (en) Lieja Tunks-Koeman – Track and Field Statistics Rediger på Wikidata

|  |  |
| --- | --- |
| Oppslagsverk/autoritetsdata | Prabook
 |
Den opprinnelige Zhengguokanalens løp
**Zhengguokanalen**, **Zhengguoqu** eller **Chengkuokanalen** (forenklet kinesisk: 郑国渠, tradisjonell kinesisk: 鄭國渠, pinyin: *Zhèng Guó Qú*) er en stor kanal i provinsen Shaanxi i Kina. Den er en irrigasjonskanal for Guanzhongsletten, nord for storbyen Xi'an. Kanalen løper mellom elvene Jing og Luo, nordlige sideelver til elven Wei. 

Kanalen var opprinnelig planlagt av kongen av Han og rettet mot kongen av Qin; man ville berøve Qin-riket vannressurser. Arbeidet var ferdig i 246 f.Kr. Men Qin nedkjempet Han, og utbedret så kanalen, som i store stykker også allerede var forstoppet av sedimenter. Dermed ble store nye områder under Qins kontroll fruktbart jordbruksland, slik at kanalen heller forøket Qins velde og mulighet til å holde seg med store troppestyrker. 

Kanalen har stadig måttet utbedres. Et tidlig større forbedringsprosjekt var ledet av Bai Gong i 95 f.Kr. Etterhvert måtte ytterligere nye kurser stikkes. 

Kanalen ble i 1996 på Folkerepublikken Kinas liste over kulturminner.
**John F. Kennedy Stadium** (tidligere kjent som **Philadelphia Municipal Stadium**, og ofte omtalt som **JFK Stadium**) var et stadion i Philadelphia, Pennsylvania. Bygget i 1925 og revet i 1992. Stadionet hadde kapasitet til 100 000 tilskuere, men mot slutten var kapasiteten redusert til 75 000. Siste gang et arrangement ble avholdt på JFK Stadium var 7. juli 1989 av Grateful Dead.

Flere konserter ble arrangert på JFK Stadium, som Live Aid (13. juli 1985). Andre musikkgrupper som har arrangert konserter her er U2, The Rolling Stones, The Who, Yes, The Beatles og Pink Floyd. 

Philadelphia Eagles hadde JFK Stadium som hjemmebane i perioden 1936 til 1939.

På tomten til den tidligere stadion ble Wells Fargo Center bygget i 1996.

Referanser
----------

1. ↑  Gray, Charlotte (1988). *Bob Geldof: rockmusikeren som vekket verdens samvittighet og samlet inn millioner til Afrika*. Oslo: Hilt & Hansteen. ISBN 8274130278.

Eksterne lenker
---------------

* (en) Grateful Deads konsert 7. juli 1989
**Wisting** er et petroleumsreservoar på norsk kontinentalsokkel i Barentshavet. Wisting ligger 300 km nord for Finnmarkskysten, sørøst for Bjørnøya. Det ble funnet olje i 2013, og funnet ble avgrenset med avgrensningsbrønner i 2016 og 2017. Havdybden over funnet er 400 meter. Oljedirektoratet anslår funnet til 78,2 millioner standardkubikkmeter olje og 3,94 milliarder standardkubikkmeter naturgass, til sammen 82,11 millioner standardkubikkmeter oljeekvivalenter. Lisensen for funnet deles av Equinor, Aker BP, Petoro og det japanske selskapet Idemitsu.

Equinor og de øvrige lisensinnehavere bestemte seg i 2022 for å vente med plan for utbygging og drift (PUD) til 2026. Utbyggingskostnaden ble i 2022 beregnet til 104 milliarder kroner. Et utbygd Wisting-felt vil eventuelt bli det nordligste oljefelt på norsk kontinentalsokkel og i verden for øvrig.

Referanser
----------

1. ↑  «Faktasider - OD». *factpages.npd.no*. Besøkt 10. november 2022.
2. 1 2 3  Andersen, Ina (10. november 2022). «Equinor utsetter utbyggingsplan for Wisting-feltet med fire år». *Tu.no*. Besøkt 10. november 2022.
3. ↑  Hestenes, Sunniva Grimstad (10. november 2022). «Equinor utsetter beslutning for Wisting-prosjektet». *NRK*. Besøkt 10. november 2022.

Eksterne lenker
---------------

* 7324/8-1 (Wisting). Oljedirektoratet
| Medaljeoversikt |
| --- |
| Konkurrerte for Belgias flagg Belgia |
| Friidrett: |
| Friidrett Sommer-EYOF |
| Sølv | Baku 2019 |  400 m |

**Liefde Schoemaker** (født 6. desember 2002) er en belgisk friidrettsutøver som hovedsakelig konkurrerer i sprintløp. Hun fikk sølv på 400 meter under Sommer-EYOF 2019 (European Youth Olympic Festival).

Idrettskarrière
---------------

### 2015 - 2016

Schoemaker løp 200 meter innendørs på 25,88 i desember 2015, 13 år gammel. I februar 2016 kom hun på fjerdeplass på 400 meter under det belgiske U16-mesterskapet i friidrett innendørs. Hun vant 400 meter under det belgiske U16-mesterskapet i friidrett i 2016 utendørs, og satte ny personlig rekord på 800 meter innendørs i desember 2016, med 2:21,15.

### 2017

Under det belgiske U16-mesterskapet innendørs 2017 vant hun 400 meter, med tiden 57,75. Utendørs deltok hun i Belgisk mesterskap i friidrett 2017, der hun kom på sjuendeplass på 400 meter, og i september vant hun 400 meter under det belgiske U16-mesterskapet i friidrett. I desember satte hun personlig rekord på 300 meter innendørs, med 39,58 sekunder.

### 2018

Den 20. januar 2018 senket hun sin personlige rekord på 200 meter innendørs til 24,92 under et stevne i Gent. Hun deltok i det belgiske U18-mesterskapet innendørs, men ble der diskvalifisert i forsøksheatet. Hun ble tatt ut til å delta i U18-EM i friidrett 2018 i Győr, men ble slått ut i semifinalen på 400 meter, der hun løp på 55,08 sekunder, som var ny personlig rekord. I september vant hun 200 meter under det belgiske U18-mesterskapet i friidrett, og hun deltok i Sommer-OL for ungdom 2018 i Argentina, der hun kom på femteplass totalt på 400 meter.

### 2019

Under IFAM Meeting i februar satte hun ny personlig rekord på 400 meter innendørs, med 55,03 meter, og hun vant 400 meter under det belgiske U18-mesterskapet innendørs. Hun deltok på det belgiske stafettlaget på 4 x 400 meter for kvinner under Stafett-VM i friidrett 2019 (IAAF World Relays), disse nådde ikke finalen, men kom på andreplass i B-finalen. Hun deltok også på det belgiske mixlaget, som satte ny belgisk rekord på 4 x 400 meter stafett (mix) med 3:18,03. Hun løp der sammen med Julien Watrin, Camille Laus og Dylan Borlée. Laget kom på åttendeplass i finalen, men Schoemaker løp ikke i finalen.

Hun representerte Belgia under Sommer-EYOF 2019 i Baku, der hun fikk sølv på 400 meter med ny personlig rekord på 54,56 sekunder, bak Olesja Soldatova fra Russland.

Referanser
----------

1. 1 2 3  World Athletics - *Liefde Schoemaker*, besøkt 25. november 2019.
2. ↑  IAAF - *4 x 400 Metres Relay Mixed - Round 1*, besøkt 25. november 2019.
3. ↑  IAAF - *4 x 400 Metres Relay Mixed - Final*, besøkt 25. november 2019.
4. ↑  EYOF 2019 - *Girls' 400 m - Final* Arkivert 1. august 2019 hos Wayback Machine. besøkt 25. november 2019.

Eksterne lenker
---------------

* (en) Liefde Schoemaker – World Athletics Rediger på Wikidata
**State Trunk Highway 120** (også kjent som **Highway 120**, **STH 120** eller **WIS 120**) er en stamvei under forvaltning av delstaten Wisconsin i USA. Den krysser Sørøst-Wisconsin og har sin nordligste ende like sør for East Troy, mens den ender på grensen med Illinois ved Lake Geneva. I Illinois skifter den navn til State Route 47.

Rutebeskrivelse
---------------

WIS 120 er hovedsakelig en landlig tofeltsvei i hele lengden, med unntak av en strekning på 3 km der den deler trasé med US Highway 12 på østsiden av Lake Geneva. Ved Springfield (Walworth County) krysser den Highway 120.

Statlige parker og andre severdigheter langs veien
--------------------------------------------------

* Alpine Valley Resort, golfklubb og teater
* Hawks View Golf Club
* Grand Geneva Resort, tidligere het den Playboy Club Resort of Lake Geneva
* Hillmoor Country Club
* Big Foot Beach State Park

Referanser
----------

1. ↑  Bessert, Chris. «Wisconsin Highways: Highways 120-129 (Highway 120)». *Wisconsin Highways*. Besøkt 20. mars 2007.

Eksterne lenker
---------------

* (en) Wisconsin Highway 120 – kategori av bilder, video eller lyd på Commons Rediger på Wikidata
**Rettskrivningen av 1910** var en rettskrivingsreform for landsmål som innførte noen valgfrie sideformer i den såkalte Hægstad-normalen (etter språkforskeren Marius Hægstad). Denne reformen bygger videre på 1901-rettskrivinga og er, som 1901-rettskrivinga, ganske lite omfattende.

Endringer
---------

Reformen innebar at ubestemt form av svake hunkjønnsord kunne få -e ved siden av -a. Det blei dermed lov å skrive *ei vise* i tillegg til det tradisjonelle *ei visa*.

De r-løse formene i bestemt form flertal fra midlandsnormalen slapp også inn. Det blei da tillatt å skrive *armane*, *skaalene* og *visone* i tillegg til de tradisjonelle formene *armarne*, *skaalerne* og *visorne*.

Flere ord som inneholdt -ju- eller -jo- fikk -y- som sideform. Dette gjorde at det blei lov å skrive *å bryta*, *blyg*, *å krypa* og *lyn* i tillegg til de tradisjonelle formene *å brjota*, *bljug*, *å krjupa* og *ljon*.

Verb på -ere kunne nå bøyes med «e-bøying», slik at det blei mulig å skrive *studerer*, *studerte*, *hev studert* i tillegg til det tradisjonelle *studerar*, *studera*, *hev studera*.

Stor forbokstav i substantiv forsvant omtrent på denne tida uten at det hadde blitt bestemt i noen rettskrivingsreform.

Videre lesing
-------------

* (Språkrådet)

| * v
* d
* r
Norske rettskrivningsreformer |
| --- |
| 19011 **·** 19072 **·** 19101 **·** 19174 **·** 1938 **·** 1941 **·** 1959 (Læreboknormalen) **·** 19812 **·** 19863 **·** 20052 **·** 20121 |
| 1 Nynorsk/landsmål (offisiell målform). 2 Bokmål/riksmål (offisiell målform).3 Riksmål (uoffisiell målform). 4 Ligger til grunn for høgnorsk (uoffisiell målform). |